GiliGold/VAD_KnessetCorpus huggingface dataset:
: המשמעות של העניין היא שמה שהוחלט עכשיו על הפחתה של ההפחתה, קיצוץ ההפחתה, זה בעצם קיצוץ כפול של ההפחתה.
מיכל דויטש-הנר: למה כפול?
: בגלל שזה גם ב-2010 וגם ב-2009.
יהודה נסרדישי: על שנת 2009 ו-2010 בלבד.
: החלטת האוצר.
מיכל דויטש-הנר: החלטת הממשלה.
: אם אני מבין נכון – אני הרי לא מבין בהפחתות המסים – זה נכון שבעקבות הדיון בוועדת הכספים שאמרנו שאי אפשר לתת לחברות כל כך הרבה כסף לקחת מע"מ על פירות וירקות, ההחלטה שלכם עכשיו היא בעצם החלטה גם ב-2009 וגם ב-2010 וההפחתה היא פחות ממה שהצעתם מלכתחילה.
שי חרמש: יוצרים מקור הכנסה מול המע"מ.
: אנחנו יכולים להצביע על זה?
: תורידו את ההסתייגות.
: הן מיותרות.
שי חרמש: אני מוריד.
מיכל דויטש-הנר: לשנת המס 2011 – 24 אחוזים.
מיכל דויטש-הנר: לשנת המס 2012 – 23 אחוזים.
מיכל דויטש-הנר: לשנת המס 2013 – 22 אחוזים, לשנת המס 2014 – 21 אחוזים, לשנת המס 2015 – 20 אחוזים.
ענת מימון: הסתייגויות.
ענת מימון: שוב, כל סיעות האופוזיציה הסתייגות לגבי שינוי השיעורים.
שי חרמש: למחוק.
חיים אורון: אני מציע הצעה אחת.
חיים אורון: בשנת 2009, 2010, 2011 – לא יופחת מס החברות.
: אנחנו מצביעים על ההסתייגות של חבר הכנסת אורון.
: ה צ ב ע ה ההסתייגות לא התקבלה אנחנו מצביעים על אישור סעיף 169 כהצעת הוועדה.
: זאת הצעה שאנחנו יזמנו אותה.
: ה צ ב ע ה סעיף 169 – אושר כהצעת הוועדה
אמנון כהן: הייתה לי הסתייגות.
אמנון כהן: מה עשיתם עם ההסתייגות שלי?
אמנון כהן: בעקבות זה ששר האוצר הוריד את המע"מ על פירות וירקות, צריך מאיזשהו מקום להביא כסף ולכן ההסתייגות שלי הייתה במקומה.
ענת מימון: סעיף 170 נמחק.
ענת מימון: זה סעיף שמתקן את סעיף 147 לגבי מס חברות.
ענת מימון: כרגע, בגלל שאנחנו לא מפחיתים בשנים האלה, אנחנו לא צריכים את זה.
מיכל דויטש-הנר: סעיף 170 בעצם תיקן.
ענת מימון: הסעיף ירד.
חיים אורון: מה עם 171?
מיכל דויטש-הנר: עכשיו אלה סעיפי התחילה.
: מה עם המס על היחידים?
ענת מימון: הצבענו כבר.
מיכל דויטש-הנר: ביקשת ממני לקרוא רק את השיעורים.
: היה לי נאום שהכנתי אתמול בלילה על המס על היחידים.
שי חרמש: חלף מבלי שהרגשת.
: אני עסוק באינטרנט ואתם לא אומרים לי מתי.
מיכל דויטש-הנר: ביקשת שאקריא רק את השינויים בשיעורים.
שי חרמש: עברת את זה עם ברכת האופוזיציה.
: פסקה (א) להוראות התחילה, לגבי הפטור של רווחים שנצברו מ-2003 עד 2007, ועל זה כבר הצבענו.
: פסקה (א) בסעיף 171 – הוצבעה.
: לגבי הסעיף הזה יש הסתייגות: בכל מקום בסעיף במקום "ה-1 ביולי 2009" יבוא "1 בינואר 2010".
שי חרמש: יורד.
: ההסתייגות ירדה.
: סעיף קטן (ב) – יימחק.
: גם להוריד?
חיים אורון: אני מבקש להצביע על סעיף 271.
: סעיף 171(א) כבר הוצבע.
: סעיף 171(ב) כבר הוצבע.
: סעיף 171(ג).
ענת מימון: התחילה של סעיף 11.
שי חרמש: הסבר.
מיכל דויטש-הנר: זאת התחילה שאמרנו קודם שההוראה של סעיף 11, הפחתת שיעורי הטבות מס בישובים, מתחילה ב-2016 כאשר יש שתי הוראות שעה.
מיכל דויטש-הנר: יש כאן שינוי של הנוסח שהקראנו בפעם הקודמת והיועצים המשפטיים אומרים שצריך להקריא אותו מחדש.
ענת מימון: הסתייגות של כל סיעות האופוזיציה: במקום "1 בינואר 2016" יבוא "1 באוגוסט 2009".
שי חרמש: נמחקה.
ענת מימון: אפשר להצביע על סעיף 171(ג).
: ה צ ב ע ה סעיף 161(ג) – אושר כהצעת הוועדה
: סעיף 171(ד) הוא הסעיף של התושבים החוזרים ותושבי ישראל לראשונה.
: יש כאן שינויים לאור מה שדיברנו בוועדה וכפי שהציגה מיכל קודם לכן.
: לסעיף יש הסתייגות של סיעות האופוזיציה.
שי חרמש: מבוטלת.
: נמחקה.
: אני מקריא את השינויים בסעיף קטן (ד): על אף האמור בפסקה (1), הסעיפים האמורים באותה פסקה יחולו על מי שהיה תושב ישראל לראשונה או תושב חוזר ותיק בתקופה שתחילתה ביום י"א בטבת התשס"ז (1 בינואר 2007) וסיומה ביום כ"ב בטבת התשס"ח (31 בדצמבר 2007) ובלבד שביצע את ההשקעות כאמור בסעיף 14(ד) לפקודה כנוסחו בסעיף 165(4) לחוק זה לפני המועד שהיה תושב ישראל לראשונה או לתושב חוזר ותיק.
: תקנות ראשונות לפי סעיף 14(ד) לפקודה כנוסחו בסעיף 165(4) לחוק זה יובאו לאישור ועדת הכספים של הכנסת בתוך שישה חודשים מיום פרסומו של חוק זה.
: אנחנו מצביעים על סעיף 171(ד).
: ה צ ב ע ה סעיף 171(ד) – אושר כהצעת הוועדה
ענת מימון: סעיף 171(ה) הוא נקודות זיכוי.
ענת מימון: זה ירד ואנחנו לא מצביעים עליו.
: אנחנו הורדנו.
אמנון כהן: חשוב שייאמר לפרוטוקול שהוועדה הורידה.
: סעיף 171(ה) זה הסעיף שאנחנו הורדנו.
: סעיף 171(ו), היות שאנחנו דואגים לסטודנטים, אנחנו מורידים את הסעיף.
: אנחנו מצביעים על ההורדה.
: ה צ ב ע ה הסעיף ירד
: סעיף 171(ז), הוראת תחילה וכאן יש שינוי האומר:
: יש הסתייגות: במקום 1 בינואר 2010.
: אנחנו מצביעים על סעיף 171(ז).
: ה צ ב ע ה סעיף 171(ז) – אושר כהצעת הוועדה
ענת מימון: סעיף 171(ח), סעיף תחילה לגבי סעיף ההתאמות של הסכומים לגבי שיעורי המס של היחידים.
ענת מימון: אפשר להצביע.
: אנחנו מצביעים על סעיף 171(ח).
: ה צ ב ע ה סעיף 171(ח) – אושר כהצעת הוועדה
ענת מימון: סעיף 171(ח)(1) סעיף חדש שנוסף לגבי שיעורי המס ליחידים.
ענת מימון: התחילה היא ב-1 בינואר 2010 ואני מקריאה את הנוסח: תחילתו של סעיף 121 לפקודה כנוסחו בסעיף 165(12) לחוק זה, ביום ט"ו בטבת התש"ע (1 בינואר 2010) והוא יחול על הכנסה שהופקה ביום האמור ואילך.
שי חרמש: זה הקפאת הורדות המס?
מיכל דויטש-הנר: לא נגענו בשיעורי מס יחידים 2009.
שי חרמש: זה המקור למע"מ.
מיכל דויטש-הנר: שינינו בתיקון 147 ל-2010 ושינינו את המוצע בכחול לגבי יחידים ב-2011, 2012, 2013 ו-2014.
שי חרמש: בקיצור, בשנת 2009 ו-2010 אין הורדות מס.
: בכחול לגבי 2009 לא הייתה הצעה של הפחתה?
מיכל דויטש-הנר: בכחול בכלל התחלנו עם יחידים רק ב-2011.
: אנחנו מצביעים על סעיף 171(ח)1).
: ה צ ב ע ה סעיף 171(ח)(1) – אושר כהצעת הוועדה
מיכל דויטש-הנר: סעיף 171(ט) הוא סעיף התחילה של מס חברות.
מיכל דויטש-הנר: זה היה בהוראת הקבע, בהוראה המהותית.
מיכל דויטש-הנר: זה התחילה של ה-1 בינואר 2016.
: אנחנו מצביעים על סעיף 171(ט).
: ה צ ב ע ה סעיף 171(ט) – אושר כהצעת הוועדה
ענת מימון: סעיף 171(י) הוא סעיף לגבי המידע של הביטוח הלאומי.
ענת מימון: זה סעיף שהוצבע עליו אבל יש בו שינוי ויש רביזיה.
קריאה: על הסעיף הזה היה דיון מקביל בוועדת העבודה.
מיכל דויטש-הנר: הצביעו על הסעיפים האלה כבר בשבוע שעבר.
: יש עוד משהו להצביע עליו?
ענת מימון: לסעיף 126, מס חברות, יש הסתייגות שאומרת 2016.
חיים אורון: אני מבקש להצביע על סעיף 172, מע"מ על ירקות ופירות.
: ההסתייגות תעלה למעלה.
חיים אורון: אני מבקש להצביע עכשיו על סעיף 172.
ענת מימון: אני רוצה לציין לגבי ההסתייגויות.
ענת מימון: כל הסתייגות שהיא מעל 5.4, כמובן שהיא הסתייגות תקציבית ואלה רוב ההסתייגויות.
ענת מימון: סימן (ה), סעיף 172(1), זה הסעיף שמגדיר חתימה אלקטרונית מאובטחת וחתימה אלקטרונית מאושרת.
ענת מימון: הקראנו אותו אבל לפני שמצביעים יש הסתייגויות.
ענת מימון: ההסתייגות הראשונה היא של סיעות האופוזיציה לגבי ההגדרה של עסק פטור.
ענת מימון: הם רוצים להעלות את הסכום מ-100 אלף שקלים ל-150 אלף שקלים.
חיים אורון: אני לא יודע מי כתב את זה.
חיים אורון: אתם עומדים על זה?
שי חרמש: לי אין הסתייגות.
שי חרמש: אני לא הסתייגתי.
אורי אריאל: כן, למה לא?
ענת מימון: חבר הכנסת אדרי, אתם עומדים על ההסתייגות של עוסק פטור, להעלות את הסכום?
ענת מימון: חבר הכנסת אורון הוריד אותה.
חיים אורון: תורידו.
ענת מימון: יש עוד הסתייגות שלכם: למחוק את ההגדרה חתימה אלקטרונית מאובטחת.
שי חרמש: מי רצה את זה?
ענת מימון: כל סיעות האופוזיציה.
שי חרמש: מבוטל.
ענת מימון: אפשר להצביע על סעיף 172(1) כולו עד (2).
חיים אורון: אני רוצה הצבעה על 172(2)(ב).
: עוד לא הגענו לזה.
ענת מימון: סעיף 172(1), הגדרות לגבי הרפורמה במע"מ.
אמנון כהן: אנחנו לא נצביע עכשיו אלא נמשיך בנוסחים המתוקנים.
ענת מימון: אנחנו נציג את השינויים בפרק של מע"מ.
אמנון כהן: מה שהיה ומה שהסרנו או שינינו.
ענת מימון: מה שהיה בכחול לבין מה שהוועדה במהלך הדיונים רצתה.
ענת מימון: קודם כל, פסקה (2), עליה נצביע עוד מעט, והיא מדברת על מע"מ פירות וירקות ותיירות, שזה יורד.
ענת מימון: אנחנו נצביע על זה בהמשך.
אמנון כהן: זה יורד כי באנו להבנות עם סיעות הקואליציה.
שי חרמש: יש לי הרגשה שאתם עוברים חוויות נהדרות כל היום וחבר הכנסת אורון ואני משתעממים.
שי חרמש: אתם דנים, מדברים ומחליטים.
אמנון כהן: אני ביקשתי לא לקרוא את כל הסעיפים אלא להתייחס לסעיפים בהם יש הבדל בין הכחול שהוצג לוועדה ודנו בהם לבין הדברים עליהם דנו במשא ומתן בין שותפים בקואליציה ובאופוזיציה.
יהודה נסרדישי: אדוני היושב-ראש, כל מילה פנינה.
מיכל דויטש-הנר: בדיון הקודם לא הקראנו לא את הוראות השעה ולא את הוראות התחילה.
אמנון כהן: הגיעה העת לקרוא אותן.
מיכל דויטש-הנר: מעבר לזה, בהוראות המהותיות, בנוסח שמונח בפני הוועדה, פסקה (2) של הכחול שביקשה לתקן בסעיף 30(א) את פסקה 8א(ב)(1) ו-(ז) ו-(13), ביקשנו בכחול למחוק אותם ואנחנו מבקשים למחוק את המחיקה.
שי חרמש: כל דבר שתרצו למחוק, אני בעד.
אמנון כהן: אם יש הסכמה של האופוזיציה, אפשר להצביע.
חיים אורון: אני מבקש להצביע על כל ההסתייגויות של מחיקת מע"מ על פירות וירקות ותיירות.
חיים אורון: אני מבקש לזה הצבעה כי אני רוצה לתמוך בהשארת המע"מ הזה.
ענת מימון: אתה רוצה הסתייגות לסעיף הזה?
חיים אורון: אני רוצה הסתייגות לסעיף המקורי כדי להשאיר אותה כהסתייגות למליאה.
חיים אורון: אם אתם תתמכו בה, יהיה מע"מ על פירות וירקות וגם מע"מ על תיירות.
אמנון כהן: אתה רוצה להצביע אתי?
חיים אורון: אני רוצה שכל אחד יצביע כמו שהוא חושב.
אמנון כהן: היושב-ראש הקבוע ביקש להצביע כשהוא יהיה כאן.
מיכל דויטש-הנר: סעיף 47 שביקשנו לתקן, חוק מע"מ, כתבנו שחשבונית מס היא רק חשבונית שמספרה הוקצה על ידי המנהל.
מיכל דויטש-הנר: אנחנו מבקשים להקל במעט.
מיכל דויטש-הנר: אנחנו אומרים שחשבונית מס ככלל היא אמנם רק חשבונית שמספרה הוקצה על ידי המנהל, אבל במקרה שבו מנהל רשות המסים השתמש בסמכותו שלא לפרט חשבונית, לומר לעוסק לא לפרט חשבונית בדוח מפורט בגלל סכומה, הוא גם לא יהיה חייב, העוסק, להשתמש במספר שהוקצה לו.
מיכל דויטש-הנר: לכן בסעיף 47 אנחנו מוסיפים:
אמנון כהן: כאשר יבוא היושב-ראש הקבוע, אנחנו נצביע על הסעיף עם התיקונים שהוקראו.
מיכל דויטש-הנר: בסעיף 47(ב) בפסקה (1) יש סמכות למנהל לא רק שלא יפרט את המס בנפרד אלא גם לתת את הזכות לעוסק שלא לציין את מספר הרישום של הקונה, כפי שזה מתבקש בסעיף (1).
מיכל דויטש-הנר: סעיף 67(א) זה הסעיף של חוק מע"מ שמדבר על הגשת דוח תקופתי.
מיכל דויטש-הנר: אנחנו בעצם קובעים שדוח תקופתי ככלל יוגש באופן חודשי, כל חודש, אבל על אף האמור בפסקת משנה (1) שר האוצר רשאי לקבוע לגבי עוסק שמתקיים בו האמור בסעיף 88(א)(1), משמע שמחזורו בשנה הקובעת היה נמוך מ-835 אלף שקלים, למעט לגבי עוסק כאמור שמחזור עסקאותיו בשנה הקובעת הוא אפס – כדי שזה לא יחול על עוסק חדש בעיקר – כי הוא יגיש דוח לכל תקופה בת חודשיים שתחילתה ב-1 בחודש.
מיכל דויטש-הנר: קביעה לפי פסקת משנה זאת יכול שתינתן דרך כלל ולסוגים של עוסקים, הכל כפי שיקבע שר האוצר בשים לב לסכומן של חשבוניות המס שהוציא העוסק, סכומי חשבוניות הקנייה שהוצאו לעוסק, משך פעילות עסקו ומטעמים תפעוליים.
מיכל דויטש-הנר: בנוסף, בסעיף קטן (ב): האמור בו יסומן (1) ואחריו יבוא.
אמנון כהן: על ידי מי נעשו הסיכומים האלה?
מיכל דויטש-הנר: יהודה טלמון, איתן צחור, חנה ג'ינו.
בועז סופר: יש כאן אישור של לשכת התיאום, של שרגא ברוש, ואישור שיף.
אמנון כהן: גם אוריאל לין בפנים?
בועז סופר: כולל איגוד לשכות המסחר, כולל נציג עורכי הדין, נציג עורכות הדין, רואי חשבון, יועצי המס.
יהודה נסרדישי: הוקם צוות שגם אני הייתי בתוכו.
יהודה נסרדישי: כל אלה הסכמות עם הגופים.
אמנון כהן: טוב שזה ייאמר לפרוטוקול כדי שנדע שהם היו שותפים לשינויים הללו.
יהודה נסרדישי: אפילו שותפים מלאים.
מיכל דויטש-הנר: לכן אנחנו מבקשים להקל.
מיכל דויטש-הנר: למרות שדוח תקופתי במע"מ אמור להיות מוגש עד ה-15 לחודש, דוח תקופתי של עוסק דו-חודשי, משמע, שמשלם מע"מ פעם בחודשיים, את הדוח של החודש הלא זוגי, שהוא דוח ללא כסף, ללא מס, אפשר להגיש עד ה-25 בחודש.
מיכל דויטש-הנר: בנוסף אנחנו מבקשים לתת לשר האוצר סמכות לדחות את מועד הגשת הדוח התקופתי של החד-חודשיים שקבוע בחוק עד ה-15 בחודש, דרך כלל או לסוגים של עוסקים כפי שיקבע, אם מצא כי הדבר נדרש מטעמים ובלבד שמועד ההגשה שיידחה כאמור לא יהיה מאוחר מהיום ה-25 בחודש שלאחר תקופת הדוח.
אמנון כהן: את הסעיף הזה סיימנו?
מיכל דויטש-הנר: בסעיף 145, בפסקה (18) שמונחת לפניכם, שם קבענו את סעיף ההסמכה:
מיכל דויטש-הנר: בעקבות הסתייגות של חבר הכנסת מילר והשר מיכאל איתן, והיה כאן מר זאב שטח, אנחנו מבקשים להוסיף בסיפא של (א)(1) המוצע:
מיכל דויטש-הנר: אנחנו מבקשים מכם שתסמיכו את דפנה ואת עידו ואת ענת לעניין הזה כי אנחנו בעצם רוצים לוודא שהשרים עושים תקנות, הם באים לממשלה, הם מניחים אותן, תוך 21 ימים הממשלה צריכה לומר אם היא דוחה או מאשרת.
מיכל דויטש-הנר: אם היא שותקת, היא מאשרת.
מיכל דויטש-הנר: אנחנו מבקשים שמיום אישורה אנחנו נלך לרשומות, נפרסם, וזה יהיה בתוקף מיום הפרסום.
מיכל דויטש-הנר: לא קיבלה הממשלה החלטה כאמור, כלומר, החלטה שמשנה או מבטלת או מאשרת, גם במחדל, הממשלה לא צריכה לאשר באופן פוזיטיבי.
מיכל דויטש-הנר: אם תוך 21 ימים הממשלה שתקה, אנחנו ניקח את התקנות לרשומות ונפרסם אותן.
מיכל דויטש-הנר: אם תוך 21 ימים הממשלה ביטלה אותן, נלך הביתה ונעשה עבודה חדשה.
מיכל דויטש-הנר: אם תוך 21 ימים הממשלה שינתה אותן, נביא לרשומות את הנוסח החדש.
מיכל דויטש-הנר: הוראות שעה.
מיכל דויטש-הנר: הוראות השעה שהיו בכחול היו לגבי 2009 ו-2010 כאשר החוק העיקרי היה צריך להתחיל ב-2011.
מיכל דויטש-הנר: מה שמונח לפניכם זה שהוראות השעה מתחילות ב-2010, לגבי מי שמחזור עסקאותיו הוא 4 מיליון ומנהל מערכת חשבונות כפולה ולגבי 2011, זה מחזור של מיליון אחד או כפולה, כאשר לעניין זה יש הוראות עונשין לגבי 174 ו-175.
מיכל דויטש-הנר: בהוראות התחילה אנחנו מתחילים את כל הוראות הדוח המקוון המפורט, דוח חודשי של פעם בחודש וכולי – ב-1 בינואר 2012.
מיכל דויטש-הנר: על אף זה, החל מ-1 ביולי 2010 – כלומר, בשל התקופה מ-1 ביולי 2010 – מוסד כספי יגיש את הדוח שהוא צריך להגיש לפי הוראות סעיף 72(א) באופן מקוון ומלכ"ר יגיש באופן מקוון בשל התקופה האמורה רק אם בטופס 126 הוא הגיש לשנת 2009 והיו רשומים אצלו 600 עובדים ויותר.
מיכל דויטש-הנר: לגבי מלכ"ר שמועסקים אצלו 300 עובדים ויותר, הוא צריך להגיש דוח מקוון החל מדוחות שמוגשים בשל התקופה מיום 1 בינואר 2011.
ענת מימון: צריך להקריא את הנוסח.
מיכל דויטש-הנר: 173.
מיכל דויטש-הנר: לכל מונח בסימן זה, המשמעות הנודעת לו בחוק מס ערך מוסף.
מיכל דויטש-הנר: עוסק שבשנת 2009 שמתקיים בו האמור בפסקאות (1) ו-(2) יגיש בנוסף על כל דוח תקופתי שהוא מגיש בשל התקופה שמיום 1 בינואר 2010 עד 31 בדצמבר 2010 דוח שבו יפורט כל האמור בסעיפים קטנים (ב) ו-(ג) וזאת בתוך 15 ימים ממועד הגשת הדוח התקופתי או במועד מאוחר יותר שיורה המנהל.
מיכל דויטש-הנר: מחזור עסקאותיו עולה על 4 מיליון שקלים חדשים – חלה עליו חובה לנהל מערכת חשבונות לפי שיטת חשבונות כפולה כפי שנקבע בהוראות לפי סעיף 130 לפקודת מס הכנסה.
מיכל דויטש-הנר: כל חשבוניות המס שהמועד להוצאתן חל בתקופת הדוח התקופתי, אף אם העוסק הופטר מהוצאת חשבוניות הנכללות בדוח התקופתי בסכומן הכולל.
מיכל דויטש-הנר: כל חשבוניות המס שהוצאו אף אם המועד להוצאתן טרם הגיע, נכללות בדוח התקופתי בסכומן הכולל.
מיכל דויטש-הנר: כל רשימוני היבוא הנושאים את שמו של העוסק שהותרו בתקופת הדוח התקופתי ונכללים בו בסכומם הכולל.
מיכל דויטש-הנר: כל חשבוניות הקנייה שהוצאו לעוסק בתקופת הדוח התקופתי ונכללות בו בסכומם הכולל.
מיכל דויטש-הנר: לגבי כל חשבונית מס וחשבונית קנייה כאמור בסעיף קטן (ב) יפורטו בדוח לפי סעיף זה מספרה הסידורי, הסמל שלה לפי הסימן שקבע לה המנהל, תאריכה, סכומה וסכום המס הנובע ממנה וכן מספר הרישום של המוכר או נותן השירות לפי העניין ומספר הרישום של הקונה ולגבי כל רשימון יבוא כאמור בסעיף קטן (ב) יפורט מספרה הסידורי.
מיכל דויטש-הנר: המנהל רשאי לפטור סוגי עוסקים שהתקיים לגביהם האמור בסעיף קטן (א) מהגשת דוח וכן רשאי הוא לפטור כאמור עוסק מסוים דרך כלל ובמקרה מיוחד אם מצא כי קיימים טעמים מיוחדים המצדיקים זאת בנסיבות העניין.
מיכל דויטש-הנר: עוסק רשאי להגיש דוח כאמור בסעיף קטן (א) במקום הדוח התקופתי אם אישר זאת המנהל בתנאים ובטעמים שיורה ובלבד שדוח כאמור יוגש במועד שיש להגיש את הדוח התקופתי לפי סעיף 67 לחוק מס ערך מוסף.
מיכל דויטש-הנר: 175א עונשין.
מיכל דויטש-הנר: עוסק שלא פירט בדוח כאמור בסעיפים קטנים (174) ו-(175), שהיה עליו לפרט לפי הסעיפים האמורים, דינו מאסר שנה.
מיכל דויטש-הנר: ז.
מיכל דויטש-הנר: תחילה, תחולה והוראות מעבר תחילתו של חוק מס ערך מוסף כנוסחה בחוק זה, ביום 1 בינואר 2012.
מיכל דויטש-הנר: על אף הוראות סעיף קטן (א) תחילת הגדרות חתימה אלקטרונית מאושרת, חתימה אלקטרונית מאובטחת בסעיף (1) כנוסחו בסעיף ושל סעיף 145, ביום 15 ביולי 2009.
מיכל דויטש-הנר: סעיפים 76, 79, 70, 71, 72(א), 75(א), 88, 107(א) ו-117(א) לחוק מס ערך מוסף, יחולו לעניין דוחות המוגשים בשל תקופה שתחילתה ביום 1 בינואר 2012 ואילך.
מיכל דויטש-הנר: על אף האמור בפסקת מנה (א), סעיפים 70, 72, 75 ו-117 לחוק מס ערך מוסף, כנוסחתם בסעיף 72(א) לחוק זה, יחולו לגבי מלכ"ר או מוסד כספי שרכשו טובין או שקיבלו שירותים מעוסק לעניין דוחות המוגשים בשל תקופה שתחילתה ביום 1 ביולי 2010 ובלבד שהיו רשומים אצלו 600 עובדים או יותר בדוח שהגיש לגבי תשלום הכנסת עבודה לעובד לפי הוראות סעיף 176(ב) לפקודת מס הכנסה (להלן – טופס 126) לשנת 2009.
מיכל דויטש-הנר: תחילתו של סעיף 47(ד) כנוסחו בסעיף ביום 1 בינואר 2011.
מיכל דויטש-הנר: על אף האמור בפסקת משנה (א), סעיף 37(ד) לחוק מס ערך מוסף כנוסחו בסעיף 172(4)(ג) לחוק זה, יחול לגבי עוסק שמתקיים בו האמור בסעיף 175(א) לחוק זה החל ביום 1 בינואר 2010.
מיכל דויטש-הנר: תחילתו של סעיף 71(א) לחוק מס ערך מוסף כנוסחו בסעיף 172(9) ביום 1 בינואר 2010 והוא יחול לגבי עסקאות כאמור באותו סעיף שנעשו בשנת 2009 ואילך.
מיכל דויטש-הנר: על אף האמור בסעיף 126(ב)(1) לחוק מס ערך מוסף כנוסחו בסעיף 172(15), הסכום שנקבע בסעיף 68(א)(1) לחוק מס ערך מוסף כנוסחו בסעיף 172(12) יתואם לראשונה ביום תחילתו של סימן זה לפי שיעור עליית המדד שפורסם לפני יום 1 בספטמבר 2011 לעומת המדד שפורסם לאחרונה לפני יום 1 בספטמבר 2008 ויעוגל ל-5,000 השקלים החדשים.
ענת מימון: יש הסתייגות לגבי מע"מ פירות וירקות שזה יימחק או יבוטל?
ענת מימון: יש הסתייגות של חבר הכנסת אורון.
ענת מימון: לסעיף 172(1) יש הסתייגות נמחקה.
: ה צ ב ע ה סעיף 172(1) – אושר כהצעת הוועדה
ענת מימון: סעיף 172(2), מע"מ פירות וירקות.
חיים אורון: אני מבקש להצביע על ההסתייגות.
חיים אורון: אני מבקש שהסעיף יישאר.
ענת מימון: הוועדה מציעה למחוק וחבר הכנסת אורון מגיש הסתייגות שהסעיף יישאר.
חיים אורון: אני מבקש שהסעיף יישאר ושהוא יעלה בנוסח המקורי של החוק כהסתייגות שלי למליאה.
אמנון כהן: אנחנו בוועדה התחשבנו בחברי האופוזיציה ובמייצגי החקלאים.
חיים אורון: אני מבקש שהסעיף בהגדרתו המקורית יופיע כהסתייגות שלי במליאה.
אמנון כהן: מרצ נגד השכבות החלשות?
חיים אורון: מרצ נגד הורדת מס על פירות וירקות.
אמנון כהן: ראית מה קורה כאן?
אמנון כהן: יש להם רוב להטיל מע"מ על פירות וירקות.
אמנון כהן: בכוונה הם רוצים את זה.
: אני רוצה להסביר לחברי הוועדה.
: היה דיון בוועדה ואנחנו ביקשנו שהסעיף של המע"מ על פירות וירקות ירד מסדר היום.
: מציע חבר הכנסת חיים אורון להשאיר את החלטת הממשלה המקורית שהמע"מ על פירות וירקות תישאר.
: ההצעה היא שיוטל מע"מ על פירות וירקות מכיוון שחבר הכנסת חיים אורון סבור שהחלטת הממשלה המקורית היא החלטה נכונה.
ענת מימון: גם לגבי תיירות.
חיים אורון: לא, על התיירות אני מוותר.
אמנון כהן: כל מה שהשגנו, הלך.
אמנון כהן: זה לא יכול להיות.
: הכל יכול להיות.
זאב אלקין: כל האופוזיציה רוצה את זה?
: אני לא יודע.
: אנחנו לא אופוזיציה-קואליציה.
: אני סבור שהממשלה שגתה בהחלטה הזאת.
: אני לא יודע מה דעת רוב חברי הוועדה, אבל אני סבור שהממשלה שגתה בהחלטה הזאת אבל מכיוון שחז"ל אומרים במקום שבעלי תשובה עומדים אין צדיקים גמורים יכולים לעמוד, הממשלה חזרה בתשובה ואנחנו מקבלים את החזרה בתשובה שלה.
: מי שבעד החזרה בתשובה של הממשלה, יצביע בעד.
חיים אורון: מי שבעד הצעת הממשלה יצביע בעד, ומי נגד יצביע נגד.
: מי שבעד החלטת הוועדה היום, יצביע נגד.
יהודה נסרדישי: אני רוצה לשאול שאלת הבהרה.
יהודה נסרדישי: הייתה הצעת ממשלה שלא עלתה כאן להצבעה.
יהודה נסרדישי: אני אומר שהייתה הצעת ממשלה שהגיעה לכאן ונדונה, אבל לא הייתה הצבעה.
יהודה נסרדישי: הממשלה בטרם ההצבעה הביאה הצעה אחרת.
יהודה נסרדישי: האם הקודמת לא בטלה?
: הממשלה הביאה הצעה בה היה כלול מע"מ על פירות וירקות.
: אנחנו כולנו, חברי הקואליציה, הצבענו על זה במליאת הכנסת בקריאה הראשונה שיש מע"מ על פירות וירקות.
: ועדת הכנסת החליטה להעביר את המשך הדיון לכאן.
: אנחנו קיימנו דיון ארוך, כמה דיונים, בנושא הזה והגענו למסקנה שלא צריך להטיל מע"מ על פירות וירקות לעת הזאת.
: בתום הדיון אנחנו עכשיו באים להצבעה.
: אומר חבר הכנסת חיים אורון אנא מכם חברי ועדת הכספים, תיצמדו להחלטת הממשלה הראשונה שאושרה במליאת הכנסת.
: אני אומר, כיושב-ראש הוועדה, אני מציע לוועדה לדחות את ההסתייגות שלו ולבטל את המע"מ על פירות וירקות.
: אני אומר את זה בגלל שכך אמרה לי מירי רגב לומר.
חיים אורון: אני מבקש להעלות אותה למליאה.
: היא תעלה למליאה ותוכל לנמק אותה.
: מי בעד להוריד את סעיף 172(2)?
: זה אומר ביטול המע"מ על פירות וירקות.
: ה צ ב ע ה סעיף 172(2) – יורד המע"מ על פירות וירקות בוטל.
זאב אלקין: אני מבקש רביזיה על ההסתייגות של חיים אורון.
: להצביע עכשיו?
חיים אורון: אני מבקש להצביע עכשיו.
זאב אלקין: זאת רביזיה שלי.
חיים אורון: על רביזיות שאני מבקש מצביעים באותו רגע.
חיים אורון: אף אחד לא יכול למנוע ממני להגיש הסתייגות במליאה.
: חד וחלק, אתה תנמק את זה.
: חבר הכנסת חיים אורון, אתה מקבל את רשות הדיבור במליאה בלי שום בעיה ואני אפילו אבוא בלי נדר להקשיב לך.
ענת מימון: סעיפים 172(4) עד 172(9), הרפורמה במע"מ.
ענת מימון: אין הסתייגויות ואפשר להצביע.
: אנחנו מצביעים על סעיפים 172(4) עד 172(9).
: ה צ ב ע ה סעיפים 172(4) עד 172(9) – אושרו כהצעת הוועדה
ענת מימון: אני רוצה לומר שזה כולל ביטול של מע"מ פירות וירקות וגם ביטול של מע"מ תיירות.
ענת מימון: אלה היו שני סעיפים.
חיים אורון: אם תתקבל הרביזיה, אני גם עושה רביזיה על מע"מ תיירות.
ענת מימון: סעיף 172(10), הסעיף שקובע הגשת דוחות באופן מקוון עם חתימה אלקטרונית.
ענת מימון: את ההסתייגות שלך אני מורידה לגבי חתימה אלקטרונית.
ענת מימון: יש גם הסתייגות של סיעות האופוזיציה למחוק חתימה אלקטרונית מאובטחת ולהשאיר רק מאושרת.
חיים אורון: זאת לא הסתייגות שלי.
ענת מימון: אפשר להצביע על סעיף 172(10).
: ה צ ב ע ה סעיף 172(10) – אושר כהצעת הוועדה
ענת מימון: סעיף 172(11).
ענת מימון: אין הסתייגויות.
ענת מימון: זה מאגר המידע.
: ה צ ב ע ה סעיף 172(11) – אושר כהצעת הוועדה
ענת מימון: סעיף 172(12).
ענת מימון: יש לנו שתי הסתייגויות.
ענת מימון: הסתייגות אחת היא בסעיף קטן (א2), במקום "835 אלף שקלים" יבוא "מיליון ו-15 אלף שקלים".
ענת מימון: ההסתייגות השנייה היא: במקום "שלושה ימים", יבוא "15 ימים".
ענת מימון: זה לגבי המועד להגשת הדוח.
ענת מימון: אנחנו מצביעים על פסקאות 172(12) עד 172(17).
: ה צ ב ע ה פסקאות 172(12) עד 172(17) – אושרו כהצעת הוועדה
ענת מימון: 172(18), זה הסעיף שעשינו בו את השינוי שחתימה אלקטרונית מאובטחת, ההוראות שיקבע המנהל יובאו לאישור הממשלה ולממשלה יהיו 21 ימים לאשר או לא לאשר.
מיכל דויטש-הנר: זה לא מה שהסעיף הזה אומר.
מיכל דויטש-הנר: לא המנהל.
ענת מימון: ההוראות שיקבע שר האוצר ושר המשפטים יונחו על שולחן הממשלה ל-21 ימים לאישור.
מיכל דויטש-הנר: זה לא לעניין הבחירה.
ענת מימון: זה מייתר את ההסתייגות שלך?
אלכס מילר: נתתי לכם את הנוסח.
: אני מבקש להסביר מה הכוונה בתוספת הזאת.
: אנחנו מאשרים כאן חוק שלפי דעתי אף אחד מאתנו לא יודע מה זה.
: אף אחד לא יודע על מה אנחנו מצביעים.
: מי שיודע, שיסביר.
: אני נותן לו עכשיו את כל הזמן שבעולם.
: אני לא מדבר על הפרטים.
: כך היה צריך להתקיים דיון על הדבר הזה?
: אני מקיים את זה כי זאת המציאות.
: מה שמתווסף עכשיו, אנחנו בכל אופן מעבירים את ההחלטה בעניין הזה, ברגע שיש החלטה של שר האוצר ושר המשפטים, מביאים את זה לממשלה ל-21 ימים, אחד מהשרים – בוודאי מיכאל איתן – יקיים על זה דיון ואז יהיה גוף שיוכל לבקר את הדבר הזה ולהיכנס לפרטים.
: בזה אנחנו פותחים את הנושא עצמו שהיה צריך כאן לקיים עליו דיון ארוך יותר וממצה יותר, אנחנו מעבירים את זה לממשלה שבכל אופן יושב שם לפחות שר אחד שיעשה זאת.
: זה יהיה בנוסח הוועדה, בחקיקה הראשית.
: אנחנו מצביעים על סעיף 172(18).
: ה צ ב ע ה סעיף 172(18) – אושר כפי שהוצע על ידי היועצת המשפטית ולאחר תיקון הנוסח
ענת מימון: הוראות שעה.
ענת מימון: לסעיף 174 יש שתי הסתייגויות של סיעות האופוזיציה: האחת, במקום "15 ימים" יהיה "30 ימים".
שי חרמש: תבטלי.
ענת מימון: במקום "4 מיליון" הוראת השעה תחול על "מעל 7 מיליון".
שי חרמש: לבטל.
ענת מימון: בסעיף 175 אתם מבקשים במקום "מיליון" לומר "3 מיליון".
ענת מימון: סעיף 175(א) אתם רוצים את הסנקציה, במקום מאסר שנה, קנס.
ענת מימון: סעיף 176, חתימה אלקטרונית, אמרנו שהוא יורד.
ענת מימון: אפשר להצביע על כל סימן ו', סעיפים 173 עד 176.
: ה צ ב ע ה סימן ו', סעיפים 173 עד 176 – אושרו כהצעת הוועדה
ענת מימון: אנחנו עוברים לסימן של התחילה, תחולה והוראות מעבר, סעיף 177.
ענת מימון: יש הסתייגות לפיה רוצים לשנות את התחילה ל-2012 אבל זה שונה, כך שזה בסדר.
ענת מימון: אתם רוצים להשאיר את ינואר 2011 לגבי התאריכים?
ענת מימון: יש לכם עוד הסתייגות.
ענת מימון: המלים "דרך כלל".
ענת מימון: לחילופין, 2010.
ענת מימון: אפשר להצביע על סימן ז', סעיף 177.
: ה צ ב ע ה סימן ז', סעיף 177 – אושר כהצעת הוועדה
ענת מימון: סעיף 165(17), הסעיף שקבע טופס מקוון של 6111.
ענת מימון: יש עליו רביזיה.
: רביזיה של חבר הכנסת אמנון כהן.
: אני מבקש להצביע בעד הרביזיה כי אני רוצה לעשות שם תיקון.
: ה צ ב ע ה הרביזיה התקבלה
מיכל דויטש-הנר: הוספנו את סעיף קטן (ד).
מיכל דויטש-הנר: אני רוצה לסמן אותו (ד).
מיכל דויטש-הנר: המנהל רשאי לפטור נישום שהוא אחד המפורטים בפסקאות (2) או (3) שבסעיף קטן (ג) מלהגיש את הטופס האמור באותו סעיף קטן באופן מקוון בשל סכום מחזור עסקאותיו.
מיכל דויטש-הנר: פטור לפי סעיף קטן זה יכול שיינתן דרך כלל או לסוגים של נישומים כאמור, הכל כפי שיקבע המנהל.
מיכל דויטש-הנר: לעניין זה, מחזור עסקאות, כהגדרתו בהוראות ניהול פנקסי חשבונות.
מיכל דויטש-הנר: פסקה (2) של אותו סעיף קטן (ד) אומרת שבנוסף לאמור בפסקת משנה (1), רשאי המנהל לקבוע לגבי סוג נישום כאמור בפסקאות (2) או (3) שבסעיף קטן (ג) כי הוא יוכל להגיש את הטופס האמור באותו סעיף באופן ממוכן ובלבד שהטופס האמור יוגש במשרדי רשות המסים בישראל כפי שיקבע המנהל מטעמים מיוחדים שיירשמו.
: הייתה לי שאלה לגבי מקרים שהיו בעבר או שיהיו בעתיד.
יהודה נסרדישי: אדוני היושב-ראש, אני אומר לפרוטוקול שאם יהיו מקרים כאלה, לפניהם ואחריהם, ואכן אנשים לא ישדרו, אני מתחייב לתת שירותים בתוך משרדי השומה במקרים חריגים.
יהודה נסרדישי: השאלה הייתה אם יש אנשים כאלה ואחרים שלא יוכלו להגיש את הטופס הזה או טפסים אחרים מאחר שבביתם אין אינטרנט.
יהודה נסרדישי: אני לוקח על עצמי ואני מתחייב לפרוטוקול שהאוכלוסייה הזאת תקבל טיפול במשרדי השומה, אני אציב עמדה ואני אתן להם שירותים בתוך המשרד.
מירי רגב: כמה עמדות יהיו להם שם?
יהודה נסרדישי: הפריסה שלנו בארץ היא 23 פקידי שומה בכל הארץ ועוד 17 תחנות מע"מ.
יהודה נסרדישי: צפיפות לא תהיה שם.
בועז סופר: צריך להבין שהיום אפשר להגיש את הדוחות דרך יועצי מס ודרך רואי חשבון.
בועז סופר: אנחנו רוצים להציע פלטפורמה חינם שהיא אינטרנטית.
בועז סופר: אנחנו עושים את זה כבר.
בועז סופר: והיה ומאן דהוא בא ואומר שיש לו בעיה, אנחנו ניתן את הפתרון ובלבד שהוא בא אלינו ולא מגיש לי בדואר.
בועז סופר: אנחנו מדברים על אנשים שיש לה קושי אינטרנטי.